ত্রান চাওয়ায় হামলার অভিযোগ : আহত ৭ | পিরোজপুর পোষ্ট ২৪
নিজস্ব প্রতিনিধি ঃ পিরোজপুরের নাজিরপুরে ত্রান চাওয়ায় হামলার ঘটনা ঘটেছে । এতে ২ নারী সহ ৭ জন আহত হয়েছেন।শুক্রবার (১৫ মে) রাতে উপজেলার দীর্ঘা ইউনিয়নের ৭নং ছৈলাবুনিয়া গ্রামে।হামলায় আহতরা হলেন, সুফিয়া বেগম (৪৫), কদম আলী শিকদার (৫৫),সাব্বির হাওলাদার (২২), ফুল মালা বেগম (৬০), রাজু শিকদার (৫০), রফিক বেপারী (৫০), আব্দুল আজিজ বেপারী (৬০) ।
নাজিরপুর উপজেলা স্বাস্থ্য কমপ্লেক্সে চিকিৎসাধীন গুরুতর আহত সুফিয়া বেগম জানান, স্থানীয় ইউপি সদস্যকে সরকারী আর্থিক অনুদান প্রদানে বিষয় জানতে চাইলে এ নিয়ে কথা কাটাকাটি হলে তাদের উপর হামলা করে ইউপি সদস্যের সমর্থকরা । হামলায় আহত কদম আলী শিকদার জানান, ইউপি সদস্য মন্টু এদবর তার লোকজন নিয়ে এলাকায় ঢুকে আমাদের উপর হামলা করে।
এ বিষয়ে অভিযুক্ত ইউপি সদস্য মন্টু এদবর জানান, সরকারী অর্থিক অনুদানের তালিকায় নাম না থাকায় শুক্রবার (১৫ মে) রাতে আমার উপর হামলা করে। এ নিয়ে রাতে শালিশ বৈঠক হলে সেসময়ও আমার লোকজনের উপর স্থানীয়রা হামলা করে। তবে তাদের উপর কারা হামলা করেছে সেটা জানা নেই ।
এ বিষয়ে দীর্ঘা ইউপি চেয়ারম্যান আশুতোষ বেপারী জানান, বিষয়টি শালিশ বৈঠকের মাধ্যমে মীমাংসা করে দেয়া হবে । সরকারী আর্থিক সাহায্য নিয়ে ইউপি সদস্য মন্টু এদবরকে মারধর করেছে উত্তেজিত এলাকাবাসী। এ নিয়ে রাতে শালিশে বসলে দু’পক্ষের মধ্যে সংঘর্ষ হয় বলে শুনেছি। তবে এ বিষয়ে থানায় এখনো কোন পক্ষই লিখিত অভিযোগ দেয়নি বলে জানান নাজিরপুর থানার ওসি মনিরুল ইসলাম ।